มีเพสสัมพัสหลังไข่ตกไปแล้วมีโอกาสท้องไหม หลั่งนอกอ่ะค่ะ แล้วนอกจากตรวจครรภ์มีวิธีอื่นไหมที่สามารถเช้คว่าเราท้องหรือป่าว อาการคนท้องระยะแรกเป็นไงค่ะ
สวัสดีค่ะ การมีเพศสัมพันธ์หากอยู่ในระยะปลอดภัยหน้า 7 หรือหลัง 7 โอกาสที่จะตั้งครรภ์ได้นั้นถือว่าน้อยมากหรือแทบไม่มี แต่หากไม่ได้อยู่ในช่วงระยะปลอดภัย โอกาสที่จะตั้งครรภ์ย่อมมีได้ค่ะส่วนการตรวจว่ามีการตั้งครรภ์เกิดขึ้นหรือไม่นั้น สามารถตรวจได้จากปัสสาวะ ตรวจจากเลือด และตรวจอัลตราซาวด์ค่ะสำหรับอาการของหญิงตั้งครรภ์ในแต่ละรายจะไม่เหมือนกันและจะเริ่มไม่พร้อมกันค่ะ สำหรับอาการเริ่มแรกสุดที่อาจพบได้คือ การมีเลือดออกจากช่องคลอด หรือที่เรียกว่า อาการเลือดล้างหน้าเด็กซึ่งจะเกิดขึ้นหลังไข่ถูกปฏิสนธิประมาณ 6-12 วัน โดยจะมีอาการอยู่ประมาณ 1-2 วัน ปริมาณเลือดจะมีเพียงเล็กน้อยและสีจางกว่าเลือดประจำเดือน พบได้ประมาณ 30% ของหญิงตั้งครรภ์ บางรายอาจมีอาการปวดท้องน้อยคล้ายกับอาการปวดประจำเดือน บางรายอาจมีตกขาวสีขาวขุ่นมากขึ้นอาการอื่นๆ ที่จะตามมาคือ อาการขาดประจำเดือน ตามด้วยอาการแพ้ท้อง เช่น คลื่นไส้ วิงเวียน เหม็นอาหาร ไวต่อกลิ่นต่างๆ อยากทานอาหารแปลกๆ เป็นต้น ซึ่งจะพบในช่วง 2 สัปดาห์หลังขาดประจำเดือนเป็นต้นไป และอาการอื่นๆ ของระยะเริ่มแรก ได้แก่ คัดตึงเต้านม เจ็บบริเวณหัวนม ลานหัวนมสีคล้ำ รู้สึกอ่อนเพลีย ปัสสาวะบ่อย ท้องอืด อารมณ์เปลี่ยนแปลง เป็นต้น